open-index/open-wikipedia-markdown huggingface dataset:
Saločių Antano Poškos pagrindinė mokykla

**Pasvalio rajono Saločių Antano Poškos pagrindinė mokykla** – dieninė, savarankiško mokymosi bendrojo lavinimo mokykla Saločiuose (Pasvalio raj.), Vytauto g. 11, vykdanti pradinio, pagrindinio ir papildomo ugdymo programas lietuvių kalba. Įstaigos kodas 190615670. Steigėjas Pasvalio rajono savivaldybės taryba. Mokykla įsikūrusi šiauriniame Pasvalio rajono pakraštyje, prie Via Baltica magistralės. Mokykloje veikia krašto istorijos muziejus ir dailės galerija.

Filialai:
* Saločių Antano Poškos pagrindinės mokyklos Namišių pradinio ugdymo skyrius
* Saločių Antano Poškos vidurinės mokyklos Kiemėnų pagrindinio ugdymo skyrius (iki 2007 m.)

## Istorija

Parapijinė mokykla prie Saločių bažnyčios veikė jau XIX a. pradžioje. 1866 m. iš Saločių mokykla perkelta į Kiemėnus. 1908 m. prie bažnyčios klebonijos įkurta lietuviška mokykla. Apie 1924 m. miestelyje atidaryta ir valdiška mokykla. 1929 m. pradėta statyti dviejų aukštų mūrinė mokykla. Statybai naudotos Saločių dvaro ūkinio pastato plytos. 1930 m. atidaryta pradžios mokykla, pavadinta daktaro Jono Basanavičiaus vardu. Antrojo pasaulinio karo metu labai nukentėjo viso miestelio pastatai, taip pat ir mokykla.

1944 m. spalio mėn. prasidėjo mokymas, 1945 m. atidarytos progimnazijos klasės. Progimnazija įsikūrė Škilinpamūšio dvare, 1946 m. sugrąžinta į Saločius. Iki 1949 m. dirbo kaip atskiros mokyklos: pradinė ir progimnazija, kiekviena su savo vadovais, 1949 m. mokyklos sujungtos. 1965 m. atidarytas pirmasis mokyklos priestatas, 1978 m. antrasis. Senasis pradinės mokyklos pastatas buvo renovuotas, 2004 m. jame įsikūrė kultūros centras.

2003 m. rugsėjo 1 d. rajono savivaldybės tarybos sprendimu mokykla pavadinta keliautojo Antano Poškos (1903–1992) vardu. 2004 m. sausio 1 d. prie Saločių Antano Poškos vidurinės mokyklos prijungta Kiemėnų pagrindinė mokykla ir Namišių pradinė mokykla. 2007 m. prie mokyklos įsteigti du vaiko dienos centrai Puškoniuose ir Dagiuose. 2007 m. rugsėjo 1 d. rajono savivaldybės tarybos sprendimu Kiemėnų pagrindinio ugdymo skyrius panaikintas.

## Direktoriai
* 1930–1940 m. Jonas Morkvėnas
* 1949 m. Jonas Narvidas
* V. Vaitiekaitis, R. Vaitiekūnaitė, G. Jankūnaitė, P. Čiuplinskas
* nuo 2001 m. Laima Jankauskienė

## Žymūs mokytojai
* Vaclovas Bagdonavičius
* Jonas Mikelinskas

## Žymūs mokiniai
* Henrikas Čigriejus, rašytojas
* Jonas Čiulevičius, agronomas, politikas

## Nuorodos

* Mokyklos svetainė
Radiškis

**Radiškis** – kaimas Ukmergės rajono savivaldybės šiaurėje, 5 km į šiaurės rytus nuo Vidiškių, tarp Šventosios intakų Zizdros ir Kirnės. Seniūnaitijos centras. Yra Augustinų žirgynas. Šalia eina plentas .

## Gyventojai

## Nuorodos
* Radiškio kaimo benruomenės tinklalapis

## Šaltiniai
Marians Pahars

**Marianas Pacharas** (, g. 1976 m. rugpjūčio 5 d. Ukrainoje) – futbolininkas, treneris.

Pacharas ilgai buvo Latvijos rinktinės ir Anglijos klubo Southampton FC puolimo lyderis. Latvijos rinktinėje Pacharas sužaidė 70 rungtynių ir įmušė 15 įvarčių. Kartu su rinktine dalyvavo 2004 m. Europos čempionate. Pacharas tris kartus (1999–2001 m.) pripažintas Geriausiu Latvijos futbolininku.

## Karjera

Marianas Pacharas gimė Ukrainoje, tačiau jau nuo vaikystės gyvena Latvijoje. Būdamas 17 metų amžiaus debiutavo Latvijos čempionato komandoje FK Pārdaugava. Kitais metais žaidė klube Skonto-Metāls, ir tą patį sezoną perėjo į Skonto FC. Pacharas žaidė Latvijos jaunimo (iki 18 ir iki 21 metų) rinktinėse, o 1996 m. kovo 12 d. būdamas 19 metų amžiaus jis debiutavo Latvijos vyrų futbolo rinktinėje rungtynėse prieš Kiprą. 1997–1998 m. Pacharas tapo stabiliu Latvijos rinktinės pagrindinės sudėties žaidėju ir vienu iš Skonto FC lyderių. Žaisdamas Skonto FC Pacharas 4 kartus tapo Latvijos čempionu, bei 3 kartus laimėjo Latvijos taurę.

1998 m. pabaigoje Pacharas perėjo į Anglijos Premier lygos klubą Southampton F.C., kuriame debiutavo 1999 m. pavasarį. Per 4 varžybas Pacharas įmušė 3 įvarčius, o sezono lemiamose varžybose – 2. Pacharas tapo Southampton F.C. puolimo lyderiu. Per savo pirmąjį pilną sezoną Pacharas įmušė 13 įvarčių, per kitus 2 sezonus taip pat buvo tarp Premier lygos rezultatyviausių futbolininkų. Po 2001–2002 m. sezono Pacharas patyrė rimtą traumą ir prarado vietą Southampton FC bei Latvijos rinktinės pagrindinėje sudėtyje. Vėliau taip pat kentė nuo sužalojimų ir per kitus 3 sezonus Southampton F.C. klube jis sužaidė tik 15 rungtynių. 2006 m. pavasarį klubas su juo nebepratęsė sutarties. 2006 m. liepą Pacharas pasirašė sutartį su Kipro futbolo klubu Anorthosis FC. 2006 m. rugsėjo 3 d. jis po daugiau kaip 2 metų pertraukos grįžo į Latvijos rinktinę.

Šiuo metu yra Skonto klubo vyr. trenerio asistentas.

## Pasiekimai
* Geriausias Latvijos metų futbolininkas – 3 (1999–2001 m.)
* Latvijos čempionas – 4 (1995–1998 m.)
* Latvijos taurės laimėtojas – 2 (1997, 1998 m.)
* Geriausias Latvijos čempionato puolėjas – 1 (1998 m.)

## Dalyvavimas čempionatuose

|}

## Išnašos

## Nuorodos
*
Lentupis

**Leñtupis**  (, ) – miesto tipo gyvenvietė šiaurės Baltarusijoje, 16 km į pietryčius nuo Švenčionių, 1 km nuo Lietuvos–Baltarusijos valstybinės sienos, 40 km į vakarus nuo Pastovių. Lentupio geležinkelio stotis – geležinkelio Lentupis–Polockas galinė stotis. Miestelyje yra biblioteka, kultūros namai, ligoninė, vaistinė, spirito gamykla.

## Istorija

Lentupis įsikūręs etninėse lietuvių žemėse. Minimas nuo 1385 m. XIV a. – XVIII a. Lentupis priklausė Lietuvos didžiajai kunigaiktystei. A. Daugirdas-Daugirdaitis 1459 m. čia pastatydino medinę bažnyčią, kurią 1700 atnaujino tuometinis dvaro savininkas Jonas Vladislovas Bžostovskis. Nuo 1795 m. Lentupis priklausė Rusijos imperijai, buvo Užnerio apskrityje. 1854–1915 m. Lentupio dvarą valdė Biševskiai. 1865 m. įkurta Lentupio pradžios, dab. vidurinė mokykla. 1900 m. pagal architekto T. Rostvorovskio projektą J. Biševskiui buvo pastatyti neorenesansinio stiliaus dvaro rūmai. XIX a. buvo miestelis, Švenčionių apskrities Lentupio valsčiaus centras.

1902–1911 m. parapijiečių rūpesčiu pastatyta nauja mūrinė Šv. Andriejaus Bobolos bažnyčia. Joje vyko garsūs šv. Onos atlaidai, per kuriuos aukoti vaškiniai votai prie stebuklinga laikomos šv. Onos statulos. Nuo XIX a. pabaigos pro Lentupį ėjo siaurasis geležinkelis Švenčionėliai-Glubokas. Per Pirmąjį pasaulinį karą Lentupį 1915 m. užėmė Vokietijos kariuomenė. Netoli miestelio ėjo fronto linija. 1916 m. nutiestas Pabradės–Lentupio geležinkelis, amžiaus pabaigoje išardytas. 1920 m. liepos mėnesį Lentupį buvo užėmusi Lietuvos kariuomenė.

1921–1939 m. miestelį valdė Lenkija, Lentupis buvo Vilniaus vaivadijos Švenčionių apskrities valsčiaus centras. Veikė teismas, kuris nemažai gyventojų nubaudė už lietuvišką kultūrinę veiklą. Nuo 1939 m. Lentupis priklausė Baltarusijos SSR. Per Antrąjį pasaulinį karą 1941–1944 m. miestelį buvo užėmusi Vokietijos kariuomenė. 1942 m. Lentupio valsčius buvo įtrauktas į Svyrių apskritį ir prijungtas prie vokiečių okupacinės administracijos įkurtos Lietuvos generalinės srities. Buvo įkurtos lietuvių administracinės įstaigos: savivaldybė, paštas, policija, urėdija ir kitos. Vadinamosios Markovo grupės sovietiniams partizanams 1942 m. nušovus 3 vokiečių karius, okupantai naciai išžudė visus Lentupio vyrus ir visus vyrus, gyvenančius 4 km aplink miestelį, iš viso apie 400–600 žmonių. Nuo 1967 m. Lentupis – miesto tipo gyvenvietė.

2007 m. Lentupio geležinkelio stotyje buvo pastatytas biustas, skirtas atminti Boleslovą Jaloveckį.


Łyntupy, Śviatoha Andreja, Brama. Лынтупы, Сьвятога Андрэя, Брама (1915-18).jpg
Łyntupy. Лынтупы (1915-18) (6).jpg
Łyntupy. Лынтупы (F. Krauskopf, 1915-18) (3).jpg
Łyntupy. Лынтупы (F. Krauskopf, 1916) (4).jpg
Łyntupy. Лынтупы (F. Krauskopf, 1916) (6).jpg


## Šaltiniai
Ežerė (Latvija)

**Ežẽrė** () – miestelis Latvijoje, prie pat sienos su Lietuva, dešiniajame Vadaksties krante, prie Ežerės žiočių. Išsidėstęs prie kelio Mažeikiai–Saldus, 10 km į šiaurę nuo Mažeikių.
Surinamo herbas

1975 m. lapkričio 25 d., nepriklausomas Surinamas paskelbė savo oficialų **[[herbas|herbą]]**. Apačioje yra epigrafas: *Justitia - Pietas - Fides* (Tiesa - Pagarba - Ištikimybė). Iš šonų, du čiabuviai laiko skydą. Kairė skydo pusė simbolizuoja Surinamo praeitį, kai vergai, laivais iš Afrikos, buvo atvežti į šalį. Dešinė skydo pusė vaizduoja Karališkąją Palmę, teisingo žmogaus simbolį {iš posakio: "Teisingas žmogus sužydi kaip palmė"). Rombas, skydo viduryje, iš tikrųjų yra stilizuota širdis, reiškianti gebėjimą mylėti. Rombo viršūnės rodo keturias kryptis. Rombo viduje - penkiakampė žvaigždė, simbolizuojanti penkis pasaulio žemynus, iš kurių kilo Surinamo gyventojai: Afrika, Amerika, Australija, Azija ir Europa.
Vytinė

**Vytine** vadinami kaimai:

* Širvintų rajone;
* Ukmergės rajone:
** Pabaisko seniūnijoje;
** Pivonijos seniūnijoje;

Nemuno deltos atšaka:
* Vytinė yra Skirvytės dešinioji atšaka

Salos
* Vytinė (sala)

Laivyba
* Vytinė (laivas)
Gramšis

**Gramšis** – miestas centrinėje Albanijos dalyje, kalnuotoje vietovėje; Gramšio apygardos administracinis centras ir svarbiausias miestas bei vienas svarbesnių Elbasanio apskrities miestų.

Miestas įsikūręs apie 40 km į pietus nuo Elbasano miesto, šalia Devolio upės. Gyventojų dauguma albanai, daugiausia musulmonai. Per miestą eina svarbus kelias iš Duresio uostamiesčio į Korčią bei kaimyninę Graikijos Respubliką.

## Istorija

Senovės laikais šio miesto vietovė buvo apgyvendinta jau nuo akmens amžiaus laikotarpio. Vienos pirmiausiai šią teritoriją apgyvendinusių genčių buvo senosios ilyrų gentys. Gramšis, kaip ir visa dabartinės Albanijos teritorija, nuo seno buvo senovės valstybių Makedonijos, Romos imperijos – sudėtyje, kurių kultūra labai smarkiai paveikė vietos gyventojus ir jų kultūrą.

Nuo IV a., žlugus Romos imperijai, miestas ilgą laiką priklausė Bizantijos imperijai, vėliau kurį laiką priklausė Bulgarijos ir Serbijos karalystėms, Epyro Despotijai.

Nuo XIV a. Gramšis atiteko Osmanų imperijai, kuriai valdant pradėjo plisti islamas. Valdant osmanams miesto reikšmė išaugo, miestas tapo svarbiu turgaus miestu. 1912 m., Albanijai paskelbus nepriklausiomybę, šis miestas atiteko naujai susikūrusiai valstybei.

II pasaulinio karo išvakarėse, 1939 m., kaip ir visa Albanija, buvo okupuotas Italijos kariuomenės, 1943 m. miestas buvo okuopuotas Vokietijos, 1944 m. galutinai išvaduotas vietos komunistų partizanų.

Komunistų diktatūros laikais, miestas buvo industrializuojamas bei plečiamas. Žlugus planinei sistemai, miestas nukentėjo nuo dešimto dešimtmečio ekonominės bei nuo 1997 m. finansinės krizės.

## Architektūra ir archeologija

Dėl laikui bėgant išlikusio menko miesto ekonomino ir socialinio vaidmens, mieste nėra daug turtingos architektūros pavyzdžių. Komunistinės diktatūros laikais pastatyta pagal tipinius projektus suprojektuotų mažaaukščių daugiabučių gyvenamųjų namų.

## Sportas
* KF Gramshi – futbolo klubas;
* KFF Gramshi – moterų futbolo ekipa, rungtyniavusi aukščiausioje šalies lygoje.

## Išnašos

## Nuorodos
* Gramsh 
* *Poverty in Albania: A Qualitative Assessment,* Washington, World Bank, 2002, 31., ISBN 0-8213-5109-5.
Vaškų gimnazija

**Pasvalio rajono Vaškų gimnazija** – dieninė, savarankiško mokymosi bendrojo lavinimo mokykla Pasvalio raj., Vaškuose, Mokyklos g. 23, vykdanti pradinio, pagrindinio, vidurinio ir papildomo ugdymo programas. Įstaigos kodas 190616053.

Filialai:
*Pasvalio rajono Vaškų vidurinės mokyklos Nairių pradinio ugdymo skyrius;
*Pasvalio rajono Vaškų vidurinės mokyklos Grūžių pagrindinio ugdymo skyrius.

## Istorija

1853 m. Vaškuose veikė parapinė mokykla, įkurta vyskupo M. Valančiaus paskatinimu. Ją lankė 28 mokiniai. Po 1863 m. sukilimo mokykla buvo surusinta. 1912 m. caro valdžios leidimu įsteigta pradžios mokykla. 1928 m. mokyklai suteiktas Simono Daukanto vardas. 1934 m. Vaškuose buvo pastatyta pradinė mokykla. Ji buvo 6 skyrių, dirbo 6 mokytojai, kurie buvo labai gerbiami ir turėjo didelį autoritetą. Tuo pat metu prie mokyklos veikė 4 skyrių mokykla žydų vaikams.

1944 m. šalia pradinės mokyklos ėmė kurtis progimnazija. 1950–1952 m. mokykla reorganizavosi į vidurinę mokyklą. 1963 m. prie senosios mokyklos buvo atidarytas pirmasis priestatas, o 1975 m. išaugo pagrindinis mokyklos pastatas ir sporto salė.

Nuo 2000 m. mokykla įgyvendina profilinį mokymą. Mokyklos nuostata yra pripažinti ir suprasti, kad kiekvieno prigimtiniai sugebėjimai ir aplinka skiriasi, ir gerbti kiekvieną, koks jis yra. Mokykla bendradarbiauja su Švedijos Gotenės komunos mokyklomis, bendrauja su kitų Skandinavijos šalių mokyklomis. Vaškų vidurinę mokyklą remia Almos Adamkienės labdaros ir paramos fondas.

2014 m. rugsėjo 1 d. į Vaškų vidurinę mokyklą  susirinko 260 mokinių ir 33 mokytojai.

2015 m. mokymo įstaiga reorganizuota į Vaškų gimnaziją. 

## Direktoriai

* Dalia Remeikienė

## Žymūs mokytojai

* Egidijus Lungis, pedagogas, Pasvalio rajono politikas

## Žymūs mokiniai

* Antanas Apynis, Vilniaus universiteto docentas
* Bronius Grigelionis, profesorius
* Rimantas Indrišionis, pedagogas, aviamodeliuotojas
* Bronius Maskuliūnas, kalbininkas. humanitarinių mokslų daktaras
* Rimantas Velykis, agronomas, Rokiškio rajono politikas

## Nuorodos
* Mokyklos svetainė 
* Mokyklos žurnalas
Totorių kalba

**Totorių kalba** (*tatar tele*, *tatarça*, *татар теле*, *татарча*) – tiurkų kalboms priklausanti kalba, vartojama totorių.

## Tarmės

Totorių kalba turi tris pagrindinius dialektus: vakarų (Mişär), vidurio (plačiausiai naudojamas) ir rytų (Sibiro).

## Literatūra
* Gabdulchajus Achatovas. Leksikologija totorių kalbos. – Kazanė, 1995, ISBN 5-298-00577-2.

## Nuorodos
* 
* Tatar.net 
* Informacija apie totorių raštą
* Totorių-rusų-anglų kalbų žodynas 

## Išnašos
Horoskopas

**Horoskopas** ( – „valandos stebėtojas“) – schematinis dangaus sferos atvaizdas tam tikru laiko momentu ir tam tikroje vietoje, sudarytas pagal specialias taisykles. Diagramoje atvaizduojama planetų, Saulės ir Mėnulio padėtis bei apskaičiuoti faktoriai. Paprastai nustatomi kampiniai ryšiai tarp planetų ir kitų taškų, vadinamų aspektais. Šie faktoriai interpretuojami skirtingai įvairiose tradicijose.

Horoskopai yra įvykių, susijusių su laiko momentu, pranašysčių metodas. Nėra mokslinių tyrimų, kurie patvirtintų horoskopų tikslumą, o interpretacijų metodai laikomi pseudomokslu.

Horoskopo geometrinė forma (simboliai) gali būti labai įvairūs. Istorijos eigoje jie buvo nekartą keičiami. Seniausi horoskopai buvo sudaromi kvadrato formos. Jie buvo 4, 8 astrologinių namų. Atsiradus 12 namų sistemai, grafinė horoskopo forma tapo sudėtingesnė. Horoskopo sudarymui naudojamos efemeridės ir namų lentelės. Efemeridėse surandamos planetų zodiakinės koordinatės ir pagal jas planetos surašomos į iš anksto pasigamintą šabloną. Šiais laikais, išplitus skaičiavimo technikai, yra parašyta daug kompiuterinių programų, kurių pagalba astrologai greitai ir tiksliai nustato planetų padėtį.

## Šaltiniai
Simpsonų filmas

**Simpsonų filmas** () – 2007 m. JAV animacinis filmas, paremtas TV serialu „Simpsonai“. Filmą režisavo Deividas Silvermanas.

Ankstesni bandymai sukurti Simpsonų filmą dėl scenarijaus ilgio ir darbuotojų trūkumo buvo nesėkmingi. Filmo kūrimas pradėtas dar 2001 m., kuriant buvo sugalvota įvairiausių siužetų. Scenarijus buvo perrašomas daugybę kartų, net ir kai buvo pradėtas filmo kūrimas. Iš iškirptos medžiagos užtektų sukurti dar du filmus.

## Muzika
Filmo kompozitoriumi tapo vokietis Hansas Zimmeris, kuris filmui parašė 15 muzikinių kompozicijų.
Jų sąrašas bei trukmė:

# „The Simpsons Theme (Orkestrinė versija)“ – 1:27
# „Trapped Like Carrots“ – 2:15
# „Doomsday is Family Time“ – 2:27
# „Release the Hounds“ – 2:19
# „Clap for Alaska“ – 1:55
# „What’s an Epiphany?“ – 2:07
# „Thank You Boob Lady“ – 2:45
# „You Doomed Us All… Again“ – 5:52
# „…Lead, Not to Read“ – 2:05
# „Why Does Everything I Whip Leave Me?“ – 3:05
# „Bart’s Doodle“ – 1:01
# „World’s Fattest Fertilizer Salesman“ – 5:05
# „His Big Fat Butt Could Shield Us All“ – 1:46
# „Spider Pig“ – 1:04
# „Recklessly Impulsive“ – 5:27
# „Homer, Bart, and a Bike“ – 2:24
Iš jų žinomiausia – „Spider Pig“, išleista singlu ir pasiekusi Didžiosios Britanijos perkamiausių 24-ąją vietą. Filmo prodiuseris Džeimsas L. Bruksas pasirinko H. Zimmerį dėl anksčiau buvusios pažinties ir patirties statant kitus filmus.

Taip pat roko versiją pagrindinei Simpsonų serialo temai įrašė ir grupė Green Day, kuri dainą išleido singlu. Jos rezultas – 19-a vieta JK.

## Lietuvoje
Simpsonų šeimyną lietuviškai įgarsino žinomi lietuvių aktoriai: Džiugas Siaurusaitis (Homeris Simpsonas, Ponas Dėgėla), Larisa Kalpokaitė (Mardžė Simpson), Severija Janušauskaitė (Bartas Simpsonas), Jurga Kalvaitytė (Liza Simpson). Kitų veikėjų lūpomis kalbėjo: Algirdo Dainavičiaus, Vytauto Rumšo vyresniojo, Gražinos Urbonaitės, Jurgio Damaševičiaus ir Andriaus Paulavičiaus balsai.

Lietuvoje filmo premjera įvyko 2007 m. liepos 27 d.; per tris dienas filmas uždirbo beveik 600 tūkstančių litų ir pagerino iki tol egzistavusį filmo 3 dienų premjeros rekordą.

Filmas taip pat pagerino greičiausiai pasiekusio milijono litų kartelę rezultatą. Tam prireikė 6 dienų po premjeros.

Kinas.info duomenimis, „Simpsonų filmas“ per 17 dienų tapo antru pagal pelningumą Lietuvos kino teatruose transliuotų filmų istorijoje, surinkęs 1,677 mln. litų.

## Išnašos

## Nuorodos
* Oficiali Filmo svetainė 
* Oficiali Simpsonų svetainė Lietuviškai 
*
2007 m. rugpjūčio 1 d. Bagdado sprogimai

**Rugpjūčio 1 d. [[Bagdadas|Bagdado]] sprogimai** buvo dviejų atskirų sprogimų išpuoliai, vykę Irako sostinėje 2007 m. rugpjūčio 1 d.

Pirmasis sprogimas nugriaudėjo šiitų valdomame Bagdado Karados prekybos rajone, per jį žuvo 17 žmonių, 32 buvo sužeisti. Sugriuvo kelios elektronikos parduotuvės ir populiari ledų užeiga. Toje pačioje vietoje savaite anksčiau per sprogimą žuvo 25 žmonės.

Antrasis sprogimas įvyko daugiausia sunitų gyvenamame Monsūro rajone. Šio išpuolio degalinėje metu savižudis sprogdintojas prisiviliojo nemažai automobilių vairuotojų prie kuro rezervuaro, pažadėdamas jiems dovanoti kuro, ir jį susprogdino. Žuvo 50 civilių, mažiausiai 60 sužeista. 

## Šaltiniai
Bišnuprija manipuri kalba

**Bišnuprija manipuri** (বিষ্ণুপ্রিয়া মণিপুরী, arba ইমার ঠার, *Imar Thar*) – indoarijų grupės kalba. Paplitusi Indijoje (Asamo, Tripuros ir Manipuro valstijose), Bangladeše, Mianmare ir kelete kitų šalių. Šios kalbos nereikėtų painioti su manipuri, kuri priklauso kinų-tibetiečių kalbų šeimai.

## Nuorodos
*
Kroatijos apskritys

**[[Kroatija]]** suskirstyta į 20 **apskričių** (*županijų*). Kroatijos sostinė – Zagrebas turi atskirą apskrities (*županijos*) statusą. Kroatijos apskritys (skliausteliuose nurodyti administraciniai centrai):

# Zagrebo apskritis (*Zagrebačka*; Zagrebas)
# Krapinos–Zagorjės apskritis (*Krapinsko–zagorska*; Krapina)
# Sisako–Moslavinos apskritis (*Sisačko–moslavačka*; Sisakas)
# Karlovaco apskritis (*Karlovačka*; Karlovacas)
# Varaždino apskritis (*Varaždinska*; Varaždinas)
# Koprivnicų–Križevcų apskritis (*Koprivničko–križevačka*; Koprivnica)
# Bjelovaro–Bilogoros apskritis (*Bjelovarsko–bilogorska*; Bjelovaras)
# Primorjės–Kalnų Kotaro apskritis (*Primorsko–goranska*; Rijeka)
# Likos–Senio apskritis (*Ličko–senjska*; Gospičius)
# Viroviticos–Podravinos apskritis (*Virovitičko–podravska*; Virovitica)
# Požegos–Slavonijos apskritis (*Požeško–slavonska*; Požega)
# Brodo–Posavinos apskritis (*Brodsko–posavska*; Slavonski Brodas)
# Zadaro apskritis (*Zadarska*; Zadaras)
# Osijeko–Baranijos apskritis (*Osječko–baranjska*; Osijekas)
# Šibeniko–Knino apskritis (*Šibensko–kninska*; Šibenikas)
# Vukovaro–Srijemo apskritis (*Vukovarsko–srijemska*; Vukovaras)
# Splito–Dalmatijos apskritis (*Splitsko–dalmatinska*; Splitas)
# Istrijos apskritis (*Istarska*; Pazinas)
# Dubrovniko–Neretvos apskritis (*Dubrovačko–neretvanska*; Dubrovnikas)
# Medžimurjės apskritis (*Međimurska*; Čakovecas)
# Zagrebo miestas (*Grad Zagreb*; Zagrebas)

## Nuorodos
* Croatia: Administrative Division (Citypopulation.de)
* Counties of Croatia (Statoids.com)
Alsėjų kalbos

**Alsėjų kalbos** (taip pat **jakonų kalbos**) – iš dviejų glaudžiai susijusių kalbų, kuriomis buvo kalbama palei centrinę Oregono pakrantę, susidedanti kalbų šeima.

Kalbų šeimai priklausė dvi kalbos:
* Alsėjų kalba
* Jakinų kalba

Abi šios kalbos yra išnykusios. Kai kuriuose šaltiniuose nurodoma, kad buvo du tos pačios kalbos dialektai.

Alsėjų vardas kilęs iš kusų kalbos. Alsėjų kalba paskutinį kartą fiksuota 1942 m., kai ja dar kalbėjo paskutinis mokėjęs šią kalbą John Albert. Jakinų kalba paskutinį kartą fiksuota 1884 m.

Alsėjų kalbos gali turėti tolimų ryšių su kusų kalbomis ir siuslaw kalba. Jos taip pat gali būti susijusios su vintų kalbomis. Šių galimų ryšių tyrimai yra susiję ir platesne penučių kalbų superšeimos hipoteze.

## Išnašos

## Nuorodos
* 
*
Šibenikas

**Šibenikas** − miestas Kroatijoje, į šiaurės vakarus nuo Splito, prie Adrijos jūros, prie Krkos upės žiočių. Šalia Šibeniko yra Krkos nacionalinis parkas.

Šibenikas išsidėstęs amfiteatru, senamiestis yra netaisyklingo viduramžių plano. Mieste nemažai architektūros paminklų: gotikinė Šv. Barboros bažnyčia (1447−1451 m.), gotikiniai rūmai (Foskolo, XV a.), renesansinė Šibeniko Šv. Jokūbo katedra (1431−1555 m.; įtraukta į Pasaulio paveldo sąrašą), XV−XVII a. renesansinės, barokinės bažnyčios, rotušė.

## Istorija

Šibenikas minimas nuo XI a; nuo XIII a. − vyskupijos centras.

## Sportas
* HNK Šibenik (futbolas)

1973 m. mieste vyko 1973 m. pasaulio moterų rankinio čempionato varžybos.

## Nuorodos
* Oficiali Šibeniko miesto svetainė  (anglų, kroatų k.)
* Informacija turistams apie Šibeniką  (anglų, italų, kroatų, vokiečių k.)
Sališų kalbos

**Sališų kalbos** yra Amerikos indėnų kalbų šeima. Sališų kalbomis kalbama daugiausia Britų Kolumbijoje, Kanadoje ir JAV Vašingtono valstijoje.

ISO kodas yra 639-2 sal.

Iš viso yra apie 2 500 kalbančiųjų.

## Sališų kalbų klasifikacija
* Bela Kolos (Nuxálk)
* pakrantės sališų:
** A grupė
*** tilamukų (Hutyéyu)
** B grupė
*** komochų
*** halkomelemų
*** klalamų (Clallam, Nəxʷsƛ̕ay̕əmúcən)
*** lušutsidų (Skagit-Nisqually)
*** Šiaurės sąsiaurių sališų kalba
*** nuksakų
*** pentlatčų
*** sečeltų (Seshelt, Shashishalhem)
*** skokomišų (Twana)
*** skvamišų

* camosų grupė (keturios kalbos)

* žemyninių sališų:
** Šiaurė
*** liloetų (St’át’imcets)
*** sekvepemkų (Shuswap, Secwepemctsín)
*** nlakapamukų, Tomsono (Nlaka’pamux, Ntlakapmuk)
** Pietūs (keturios kalbos)

## Literatūra
* L. C. Thompson, Salishan and the Northwest. L. Campbell & M. Mithun (eds.), The Languages of Native America. Austin, Texas 1979, 692–765.
* H. F. Nater, The Bella Coola Language. Ottawa 1984.
* M. D. Kinkade, Salish Evidence Against the Universality of „Noun“ and „Verb“. Lingua 60, 1983, 25-40.
* B. D. Galloway, A Grammar of Upriver Halkomelem. Berkeley 1993.

## Interneto nuorodos
* Schema: sališų kalbos  (.JPG)
* Literatūra: sališų kalbos

## Nuorodos
* 
* Ethnologue informacija
Veikliųjų žmonių bendrija

**Veikliųjų žmonių bendrija** () – ekumeninė krikščionių vyrų organizacija. Organizacija yra sekmininkiškos orientacijos.

Bendrijai priklauso tik vyrai, todėl Lietuvoje dar sutinkamas pavadinimas „Veikliųjų vyrų bendrija“, nors, atskirais atvejais, bendrijos veikloje dalyvauja ir moterys. Organizacijos skelbiamas tikslas – padėti vyrams atsigręžti į Dievą, kad jie vadovautųsi Biblijos principais savo gyvenime.

Organizaciją 1952 m. Kalifornijoje (JAV) įkūrė fermeris, išeivis iš Armėnijos Demosas Šakarianas. 1974 m. jis buvo pakviestas į Vatikaną, kur buvo oficialiai įvertinta šios bendrijos veikla. 1972 m. bendrija turėjo 300 000 narių. 1988 m. buvo 3000 bendrijos skyriai 90 šalių. Demosas Šakarianas mirė 1993 m., vadovavimą bendrijai perėmė jo sūnus Ričardas. 2018 m. organizacijos prezidentu išrinktas Mario García Olvera.

2020 m. duomenimis, organizacija veikė 85 šalių.

Bendrija organizuoja bendrus susirinkimus, tačiau išskirtinis ir originalus jų susibūrimų ir evangelizacijos būdas yra banketai. Prie vaišių stalo dalijamasi savo tikėjimo patirtimi. Tokių renginių pagrindinę dalį sudaro vyrų liudijimai: kaip Dievas veikia jų asmeniniame gyvenime. 

Lietuvoje Tarptautinė veikliųjų žmonių bendrija (VŽB) pradėjo veikti Kaune 1993 metais. Lietuvos VŽB  koordinatorius yra Algimantas Bartkus.

## Išnašos
Jungiklis

**Jungiklis** – įtaisas, paprastai mechaninis, naudojamas grandinei nutraukti ar sujungti.

## Jungiklių įvairovė
Įprastiniai mechaniniai jungikliai būna sukamieji, vienkrypčiai, dvikrypčiai ar dvipoliai. Kai reikia silpna srove įjungti arba išjungti stipresnę srovę, naudojama relė. Elektronikos prietaisuose naudojami jungikliai gali sujungti grandinę paveikus magnetiniu lauku, apšvietus ar pan. Visų jungiklių kontaktai dažniausiai gaminami iš kietesnio metalo, pvz., volframo, kad būtų mažesnis mechaninis ir elektrinis nusidėvėjimas.

## Simboliai

Vaizdas:SPST-symbol.png|Vienkryptis jungiklis
Vaizdas:3wayswitch.svg|Dvikryptis jungiklis
Vaizdas:Poussoir-NO-symbol.png|Trumpalaikis jungiklis


## Taip pat skaitykite
* Elektromechaninis jungiklis
Amfiarajas

**Amfiarajas** (*Amfiaraus*) graikų mitologije – Oiklėjo (arba Apolono) ir Hipermnestros sūnus, Erifilės vyras. Kartu su broliu Adrastu valdė Argą. Amfiarajas buvo gerbiamas pranašas, kurį globojo Apolonas ir Dzeusas. Aiškeregystės talentu jį apdovanojo Dzeusas.

Amfiarajas išvijo iš Argo Adrastą, nors iki to jie miestą valdė kartu. Vėliau su broliu susitaikė, tačiau jis nepamiršęs įžeidimo ištekino už jo savo sukto būdo seserį. Kadangi buvo pranašas, matė Septyneto žygio prieš Tėbus nesėkmę, todėl nenorėjo žygyje dalyvauti. Tačiau jo žmoną Erifilę papirko Polinikas (kita versija – Adrastas) Harmonijos vėriniu ir ši privertė vyrą dalyvauti žygyje. Amfiarajas paprašė savo sūnų atkeršyti Erifilei jei jis negrįžtų iš žygio. Pagal daugumą autorių, mūšyje jis įveikęs Melanipą. Septyneto vadų kariuomenei pralaimėjus prie Tėbų, Amfiaras pabėgo nuo Poriklimeno, Poseidono sūnaus. Tačiau vėliau Amfiarają prarijo žemė kartu su visu vežimu. Sūnūs (konkrečiai Alkmajonas) nužudė Erifilę keršydami už tėvo mirtį. Vėliau Dzeusas Amfiarają padarė nemirtingu.

Šiaurės vakarų Atikoje, Orope stovėjo jo šventyklą, kuriame vyko didvyrio-dievo kultas. Jis buvo garbinamas už gydymą ir pranašavimą, kurie siejami su Asklepiju. 1850 m. buvo rasti šventyklos pamatai.

Pagal romėnišką tradiciją Amfiarajas vadintas **Katilu**, kuris pabėgo iš skerdynių prie Tėbų, ir vadovavo ekspedicijai į Italiją. Ten jis įkūrė koloniją, kuri tapo Tiburo (dabartinis Tivolis) miestu, pavadintu pagal jo vyriausią sūnų Tiburtą.
Dagoba

**Dagoba** yra Prancūzijos industrial metal/groove metal grupė, susiformavusi 2000 metais. 

## Nariai
### Dabartiniai
*Shawter – vokalas
*Izakar – gitara
*Werther – bosinė gitara
*Franky – būgnai

### Buvę
*Stephan – gitara

### Svečiai
*Simen Hestnæs – vokalinė pagalba *What Hell Is About* dainoje

## Diskografija
* *[[Release the Fury]]* EP (2001)
* *[[Dagoba (album)|Dagoba]]* LP (2003)
* *[[What Hell Is About]]* LP (2006)

## Videografija
* "Rush"
* "Another Day"

## Nuorodos

* Oficiali svetainė 
* MySpace tinklalapis
SPQR

**SPQR** – lotyniškos frazės ***Senatus Populusque Romanus*** (**Romos senatas ir žmonės**) pirmosios raidės, simbolizuojančios Romos respublikos vyriausybę ir naudotos kaip jos oficialus parašas. Randamas ant monetų, viešų akmenyje ar metale įrėžtų dokumentų pabaigoje, dedikacijų prie monumentų ar kitur. Taip pat SPQR būdavo rašoma ant legionų vėliavų (veksiliumų), ir įvairioje senovės Romos laikų literatūroje, įskaitant ir Tito Livijaus bei Marko Tulijaus Cicerono darbus. Akronimas naudotas ir Romos imperijos laikotarpiu.

Šiuo metu SPQR yra Romos miesto herbe. Šį užrašą galima pamatyti ant miesto kanalizacijos šulinių dangčių.

## Galerija

Vaizdas:Arch.of.Titus-Inscription.jpg|Užrašas ant Tito triumfo arkos Romoje
Vaizdas:Rome SPQR 1979-08-06.jpg|SPQR ant kanalizacijos šulinio dangčio Romoje
Vaizdas:Stemma reggio emilia municipio.jpg|SPQR Emilijos Redžo miesto herbe
Vaizdas:3492 - Milano - Galleria Vittorio Emanuele - Stemma di Roma - Foto Giovanni Dall'Orto, 22-June-2007.jpg|Mozaikinės grindys Viktoro Emanuelio II galerijoje Milane
Vaizdas:Wenceslas Hollar - Superiority of the warrior class (State 2).jpg|„Karių luomo viršenybė“, XVII a. graviūra
Vaizdas:Arch of Septimius Severus Top Inscription.JPG|Užrašas ant Septimijaus Severo triumfo arkos
Vaizdas:Spqr plate on Palazzo Corsini.jpg|SPQR Romos herbe Korsinių rūmuose
Vaizdas:Plate S.P.Q.R. in Vatican.jpg|Užrašas Romos herbe ant vartų Vatikane
Tarptautinė organizacija

**Tarptautinė organizacija** – organizacija, įsteigta tarptautine sutartimi ar kitu tarptautinės teisės reglamentuojamu aktu ir turinti savo tarptautinį teisinį subjektiškumą; be valstybių tarptautinės organizacijos nariais gali būti ir kiti dariniai (JT TT komisijos 2004-2006 m. Tarptautinių organizacijų atsakomybės straipsnių projekto 2 straipsnis).

## Požymiai
* Steigiamasis aktas – tarptautinė sutartis ar kitas teisės aktas.
* Narystė.
* Atitiktis teisei.
* Nuolatinio pobūdžio tikslai.
* Institucinė struktūra (aukščiausia institucija, vykdomoji, administracinė ir kt.).
* Teisinis subjektiškumas.

## Rūšys
**Tarptautinė tarpvalstybinė organizacija** – tarptautine sutartimi įsteigta organizacija; tarptautinės teisės subjektas. Tarptautinės teisės moksle tarptautinėmis organizacijomis paprastai vadinamos tarptautinės tarpvyriausybinės organizacijos, neapimant tarptautinių nevyriausybinių organizacijų.

Pagal organizacijos atvirumą skirstomos:

# Uždara (ribota narystė).
#: Uždaros organizacijos sudaro daugumą regioninių organizacijų, bendro paveldo organizacijos, funkcinės organizacijos (OPEC) arba tokios organizacijos, kurios reikalauja narystės kitose organizacijose (Pasaulio Bankas).
# Atvira (šalių skaičius neribojamas).
 
Pagal geografinę veiklos sferą ir narystės ypatumus:

# Universali (pvz., JTO).
# Regioninė (pvz., Europos Taryba, ESBO).
#:- subregioninė (lokalinė – pvz. Baltijos Asamblėja, Šiaurės Taryba).

**[[Tarptautinė nevyriausybinė organizacija]]** – asmenų ir (arba) organizacijų savanoriška asociacija pasaulinio ar regionalinio lygio, pvz., Raudonojo Kryžiaus Komitetą kaip draugiją įkūrė privatūs asmenys pagal nacionalinę (Šveicarijos) teisę. Ir NVO, ir piliečiai laikomi tarptautinės teisės subjektais tiek, kiek tai pripažįstama tarptautinėmis sutartimis (Europos žmogaus teisių ir pagrindinių laisvių apsaugos konvencija, Europos socialinė chartija ir kt.).

Tarptautinių organizacijų veiklą, statusą reguliuoja tarptautinė teisė (jos pošakis – tarptautinių organizacijų teisė).

## Literatūra
* Dainius Žalimas, Skirgailė Žaltauskaitė – Žalimienė, Zenonas Petrauskas, Jonas Saladžius. Tarptautinės organizacijos. Vilnius: Justitia, 2001. – 1100 p. ISBN 9986-567-67-X. UDK 061+341.12(100).

## Nuorodos
* Union des Associations Internationales
Monizmas (reikšmės)

Žodis **monizmas** gali reikšti:

* monizmas – filosofinė sistema, teigianti, kad visa tikrovė yra vieninga;
* monizmas – viena iš tarptautinės ir nacionalinės teisės sąveikos doktrinų.
Riolitas

**Riolitas** arba **Liparitas** – efuzinė rūgšti magminė uoliena (SiO2>69 %) Liparito pavadinimas kilo iš Lipari salos Italijoje.

Riolito struktūra masyvi arba porfyriška. Uolieną sudaro kvarcas, šarminis feldšpatas ir plagioklazas. Aksesoriniai mineralai – biotitas ir piroksenas.

Riolito – baltas, pilkas, šviesiai žalias, geltonas, rausvas iki raudono. Mineralinė sudėtis – kaip ir granito. Tai vienalytė arba stambiagrūdė su stambesniais lauko špatų arba kvarco grūdais uoliena, masyvios ar juostuotos tekstūros. Lūžis nelygus, šiurkštus. Susidaro stingstant lavai. Tai efuzinis granito analogas.

Naudojamas kaip statybinis akmuo.
Maltos megalito šventyklos

**Maltos megalito šventyklos** − septyni megalito ansambliai Maltos ir Gozo salose. Įtraukti į Jungtinių Tautų švietimo, mokslo ir kultūros organizacijos (UNESCO) pasaulio paveldo sąrašą.

Iš pradžių, 1980 m., į šį sąrašą buvo įtrauktos tik Džgantijos komplekso dvi šventyklos, esančios Gozo saloje. 1992 m. sąrašą papildė dar penki senovinių šventyklų kompleksai.

Įtrauktos į pasaulio paveldo sąrašą Maltos megalito šventyklų ansambliai yra šie:
* Džgantija (*Ġgantija*)
* Hadžar Ymas (*Ħaġar Qim*)
* Mnaidra (*Mnajdra*)
* Ta Hadžratas (*Ta' Ħaġrat*)
* Skorba (*Skorba*)
* Taršynas (*Tarxien*)

## Susiję pasaulio paveldo objektai
* : Stounhendžas, Eivberis ir susijusios vietovės (1986)
* : Antekeros dolmenai (2016)
* : Karnako megalitai ir Moribhano pakrantės (2025)

## Nuorodos
* http://www.visitmalta.com/megalithic-temples-of-malta?l=1 − oficiali svetainė turistams
* Maltos paveldas  − anglų, prancūzų, olandų kalbomis
Irokėzų kalbos

**Irokėzų kalbos** – indėnų kalbų šeima, kurios kalbomis šiuo metu kalbama Šiaurės Amerikos rezervatuose Ontarijo ir Kvebeko provincijose Kanadoje, taip pat Niujorko ir Oklahomos valstijose JAV. Irokėzų kalboms priklauso čerokių kalba, huronų kalba, mohaukų kalba, cayuga, oneida, onondaga ir kitos kalbos.

## Nuorodos
* 
* Ethnologue informacija
Vilkyškių Johaneso Bobrovskio gimnazija

**Pagėgių savivaldybės Vilkyškių Johaneso Bobrovskio gimnazija** – dieninė, savarankiško mokymosi bendrojo lavinimo mokykla Vilkyškiuose, vykdanti pradinio, pagrindinio, vidurinio ir papildomo ugdymo programas. Įstaigos kodas 190697888. 

Gimnazija pavadinta iš Tilžės kilusio vokiečių rašytojo Johaneso Bobrovskio vardu.

## Istorija

Vilkyškiuose 1560 m. pastatyta bažnyčia, prie kurios veikė parapinė mokykla. 1770 m. joje mokėsi 70 vaikų. Mokykla turėjo tik 2 stalus, 5 suolus ir 1 juodą lentą. Privati lietuviška mokykla Vilkyškiuose veikė 1932 m. Buvo 4 klasės, jose mokėsi apie 50 mokinių, dirbo 2 mokytojai. Mokyklą savo lėšomis pastatė pašto viršininkas Ožkinis. Dabartinėje pradinėje mokykloje buvo vokiečių mokykla. Joje mokėsi ir katalikų, ir evangelikų vaikai. Mokoma buvo vokiečių kalba.

1944 m. pabaigoje, vokiečių kariuomenei pasitraukus iš Vilkyškių, gyventojai susirūpino vaikų švietimu. Buvo įsteigta pradinė mokykla. Jos pirmąja mokytoja dirbo Marytė Jonušaitienė. Pirmąsias dienas mokykloje mokėsi 5-6 mokiniai. Daugelis pastatų buvo užminuoti, todėl dirbta senajame mokyklos pastate (jau nugriautas), po mėnesio persikelta į dabartinę seniūniją, vėliau - į dabartinę pradinę mokyklą. Mokinių daugėjo. Atvyko mokytojas iš Mociškių pradinės mokyklos M. Ignatavičius. Abu mokytojai mokė po dvi klases. Vilkyškiuose pradinė mokykla veikė iki 1949 m., kai Lietuvoje buvo pereita prie visuotinio privalomo septynmečio mokymo pradinė mokykla peraugo į septynmetę. Joje mokėsi 156 mokiniai, buvo 2 penktos klasės. 1951–1952 m. buvo 264 mokiniai. 1953 m. baigė pirmoji septintokų laida. Mokykloje įrengta sporto aikštelė su bėgimo takais ir mokytojo Diškaus vadovaujamas bandomasis sklypas. Suburtas mokytojų saviveiklos kolektyvas. 1955 m. pradėjo veikti vidurinė mokykla. 1958 m. baigė pirmoji abiturientų laida.

2008 m. prijungta Žukų pagrindinė mokykla. Vėliau mokykla pavadinta Johaneso Bobrovskio vardu. 2015 m. mokykla tapo gimnazija.

## Direktoriai
*1949 m. L. Puodžiuvis;
*1952 m. J. Liandsbergienė;
*1953 m. S. Kaknevičius;
*1954 m. A. Čepys;
*1957 m. T. Ramanauskaitė;
*1958 m. P. Freitakas;
*1966 m. A. Balašaitis;
*1967 m. V. Pušnytė;
*1968 m. J. Jusčius;
*1973 m. Alvydas Petras Dumbliauskas;
*2001 m. Laimutė Gudavičienė.
*2008 m. Leonas Mišeikis

## Žymūs mokiniai
*Alfonsas Macaitis

## Šaltiniai

## Nuorodos
* Mokyklos svetainė
Titas Livijus

**Titas Livijus** (*Titus Livius*, 59 m. pr. m. e. – 17 m. e. m.) – romėnų istorikas, parašęs žymų veikalą *[[Ab Urbe condita]]* („*Nuo miesto įkūrimo*“) apie Romos istoriją nuo jos įkūrimo iki savo laikų (Augusto valdymo).

## Biografija

Livijus kilo iš Patavijaus *[[Gallia Cisalpina]]* provincijoje (dab. Paduja). Buvo vedęs ir turėjo bent jau du vaikus. Mirė 16 ar 17 m. e. m., pasak kai kurių šaltinių – 11 m. e. m.

Jo kūrinį sudarė 142 knygos, iš kurių šiuo metu išlikusios tik 35 (1–10 ir 21–45; 40–45 su trūkstamais fragmentais). 1772 m. Vatikano bibliotekoje buvo rastas 91–osios knygos fragmentas iš maždaug tūkstančio žodžių. Nuo 1900 m. Egipte buvo rasti dar keli anksčiau nežinoti fragmentai papirusuose, maždaug po 40 žodžių.

Livijumi rėmėsi daug kitų istorikų ir rašytojų, tarp jų – Sekstas Aurelijus Viktoras, Kasiodoras, Eutropijus, Festas, Floras, Granijus Licianas, Nikolas Makiavelis, Paulius Orosijus ir kiti.

Devintoje knygoje Titas Livijus aprašo savo spekuliatyvius pasvarstymus kas būtų, jei Aleksandras Makedonietis būtų gyvenęs ilgiau ir bandęs pulti Romą. Livijaus nuomone, Aleksandras būtų buvęs sumuštas. Tai yra pirmoji žinoma užrašyta *[[alternatyvioji istorija]]*.
Rozalimo pagrindinė mokykla

**Pakruojo rajono Rozalimo pagrindinė mokykla** – dieninė, savarankiško mokymosi bendrojo lavinimo mokykla Pakruojo raj., Rozalime, Upės g. 4, vykdanti pradinio, pagrindinio, vidurinio ir papildomo ugdymo programas. Įstaigos kodas 190067131.

Filialai:
*Pakruojo r. Rozalimo vidurinės mokyklos Žvirblonių skyrius.

## Istorija
Liaudies mokykla įsteigta 1867 m. 

1885 m. pradėjo veikti slaptos daraktorinės mokyklos. 

Nuo 1911 m. veikia dviejų klasių pradinė mokykla. 

1919-1929 m. Rozalime veikė nepilna vidurinė mokykla. 

1950 m. įsteigta vienuolikos klasių vidurinė mokykla. 

1954 m. ji išleido pirmąją abiturientų laidą. 

1988 m. mokykloje įvestas sustiprintas muzikos dėstymas. 

1989 m. mokykla apdovanota medaliu už nuopelnus Lietuvos sportui. 

2000 m. mokykla tapo profiliuota vidurine. Mokykla pasirinkusi meninio ugdymo kryptį. Visiems moksleiviams stengiamasi sudaryti sąlygas lavinti meninius gebėjimus: dainuoti, groti, piešti, šokti, drožinėti. 

2004-2009 m. veikė Rozalimo vidurinės mokyklos Medikonių filialas. 

2015 m. reorganizuota į pagrindinę mokyklą. 

## Direktoriai
* Matas Grigonis – 1925–1929 m.
* Ksavera Pavilionytė – 1950–1951 m.
* Povilas Valodka – 1951–1959 m.
* Pranas Varkala – 1959–1960 m.
* Vanda Klimanskaitė-Vaidotienė – 1960–1962 m.
* Pranas Varkala – 1962–1965 m.
* Antanas Česas – 1965–1988 m.
* Gintaras Skorupskis – 1988 m.

## Mokiniai
* Romualdas Čarna (1939–2026) – Lietuvos grafikas.
* Vladas Raila (1904–1997) – JAV lietuvių spaudos darbuotojas, literatas, teatralas.
* Bronys Raila (1909–1997) – žurnalistas, literatūrologas, rašytojas, poetas, vertėjas.
* Algimantas Švėgžda (1941–1996) – lietuvių tapytojas, grafikas.
* Antanas Dapšys (1945–2020) – teisininkas, kriminologas. 
* Adolfas Aleksiejūnas – lengvaatletis, Tokijo olimpiados dalyvis. 
* Leonardas Aleksiejūnas – imtynininkas, penkiskart Lietuvos čempionas. 
* Vilhelmina Augustinavičiūtė-Bardauskienė (g. 1953 m.) – šuolininkė į tolį, Europos čempionė, pasaulio rekordininkė. 
* Jonė Balčiūnaitė-Naruševičienė – žurnalistė, literatė. 
* Bronislava Ina Kaziukaitytė – dailininkė, tekstilininkė. 
* Vilimas Malinauskas – muzikas, „Žvangulio“ kapelos vadovas. 
* Algimantas Zigmantavičius (1945–2003) – aktorius. 
* Danas Ridikas (g. 1972 m.) – mokslininkas, fizikos mokslų daktaras.

## Nuorodos
* Rozalimo pagrindinės mokyklos svetainė
Šviesolaidis

**Šviesolaidis** – labai plonos (apie 1/200 mm skersmens) stiklo gijos ar gijų kabelis. Tai cilindrinis dielektrinis bangolaidis, kuriuo dėl visiško vidaus atspindžio išilgai ašies perduodama šviesa.

Šviesolaidžių „tėvu“ laikomas daktaras Narinderis Singhas Kapany iš Indijos.

## Šviesolaidžių gamyba ir taikymas

Šviesolaidžiai dažniausiai gaminami iš stiklo (aukštos kokybės silicio oksido ). Kartais įmaišant nežymų kiekį priemaišų, dažniausiai B, Ti, Ge ir pan. Technikoje šviesolaidžiais perduodama informacija, tikrinamas branduolinio reaktoriaus vidus, jie naudojami sunkiai prieinamoms vietoms apšviesti ir apžiūrėti. Medicinoje jais tiriamas skrandis, plaučiai ir kiti vidaus organai. 

## Šviesolaidžio sandara
* šerdis
* apvalkalas
* apsauginis sluoksnis

## Skaidulinių šviesolaidžių tipai

* daugiamodžiai
** laiptinio lūžio rodiklio
** gradientinio lūžio rodiklio
* vienamodžiai
* poliarizaciją išlaikantys

## Šviesolaidžių pranašumai
* didelis šviesos nešantysis dažnis leidžia perduoti didelį informacijos kiekį
* dideli atstumai
* atsparumas trikdžiams

## Šaltiniai

## Nuorodos
* Optikos skaidulų asociacija
* Kaip gaminami šviesolaidžiai (video) 
* Knygos šviesolaidžių tematika 
* Šviesolaidžių technologijos
FC Sheriff

**Tiraspolio „Sheriff“** – Moldavijos futbolo klubas iš Tiraspolio.

## Istorija
1996 m. antroje pakopoje žaidė FC Tiras. Jie iškopė į aukščiausią šalies lygą.

1997 m. pasikeitė pavadinimą ir nuo to laiko žinomi **Sheriff FC** pavadinimu.

Daugkartinis Moldovos čempionas, kuris titulą iškovojo 19 kartų. Atstovauja šaliai UEFA čempionų lygos turnyro atrankose.

2021–2022 m. pasiekė Čempionų lygos grupių etapą, kur surinko 6 taškus. Sensacija tapo 2021 m. rugsėjo 28 d. įvykusios rungtynės, kuriose sugebėjo išvykoje nugalėti būsimus čempionus Madrido „Real“.

## Pasiekimai

* Sandraugos čempionų taurės laimėtojas (2003 m.)

## Sezonai

|}

## Sudėtis
; Pagrindinės komandos futbolininkai
* Atnaujinta: 2025 m. rugsėjo 10 d.

## Garsesni Žaidėjai
; Futbolininkai atstovavę Moldovos nacionalinei rinktinei
* 

; Užsieniečiai
*  Peter Ademo;

## Lietuviai
* Deimantas Bička, saugas 1999–2000 m.
* Igoris Stukalinas, saugas 1999–2000 m.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* **[http://www.fc-sheriff.com Oficiali klubo svetainė]**
* facebook paskyra
* YouTube platforma
* SOCCERWAY
* Transfermarkt
* Globalsportsarchive
Rama (reikšmės)

**Rama** gali reikšti:
* Rama − indų mitologijos personažas;
* Rama − upė Bosnijoje ir Hercegovinoje.
Palangos Baltijos pagrindinė mokykla

**Palangos „Baltijos“ pagrindinė mokykla** – dieninė, savarankiško mokymosi bendrojo lavinimo mokykla Palangoje, Sodų g. 50, vykdanti pradinio, pagrindinio ir papildomo ugdymo programas. Įstaigos kodas 190274945.

Mokyklos veiklos prioritetas – mikrorajono bendruomenės ugdymo ir kultūros centro sukūrimas. Mokykla, tenkindama bendruomenės poreikius, daug dėmesio skiria neįgaliųjų ugdymui ir integracijai, palaiko ryšius su stačiatikių bažnyčia, rusų bendruomene. Mokykla skiria patalpas saviveiklininkams, leidžia užsiiminėti sportininkams.

## Istorija
Buvusi Palangos 3-ioji vidurinė mokykla, įsteigta 1989 m.

## Direktoriai
* 1989 m. Salomėja Slaboševičienė
* 2006 m. Alvydas Kniukšta

## Šaltiniai

## Nuorodos
* Mokyklos svetainė
Maccabi Netanya FC

**Natanijos „Maccabi“** – Izraelio futbolo klubas iš Natanijos.

## Istorija
Klubas įkurtas 1934 m. Pravardė – „deimantai“.

## Pasiekimai

## Sezonai
; Pastarųjų metų sezonai

|}

## Emblema

Vaizdas:Maccabi_Netanya.gif|Senesnis logotipas
Vaizdas:Maccabi_NetanyaFC.png|Dabartinis logotipas


## Apranga
* Namuose žaidžia geltona juoda apranga. 

## Lietuviai
* Viačeslavas Sukristovas, saugas 1992–1993

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Pakruojo suaugusiųjų ir jaunimo švietimo centras

**Pakruojo suaugusiųjų ir jaunimo švietimo centras** – dieninė, savarankiško mokymosi bendrojo lavinimo mokykla Pakruojyje, Vytauto Didžiojo g. 63, įsteigtas 1945 m. Mokykla vykdo pagrindinio, vidurinio, papildomo ugdymo ir kvalifikacijos tobulinimo programas.

Mokyklos direktorė - Rima Juozapavičienė.

## Šaltiniai

## Nuorodos
*Mokyklos svetainė
Panevėžio Vytauto Mikalausko menų gimnazija

**Panevėžio Vytauto Mikalausko menų gimnazija (Panevėžio konservatorija)** – valstybinė dieninė, savarankiško mokymosi bendrojo lavinimo mokykla Panevėžyje, vykdanti dailės ir muzikinio ugdymo programas. Pavadinta kompozitoriaus Vytauto Mikalausko vardu.

## Istorija
1940 m. Mykolas Karka Panevėžyje įkūrė muzikos kursus, kurie 1944 m. reorganizuoti į Muzikos mokyklą. 1969 m. ją sujungus su jau kelis dešimtmečius veikusia Pedagogikos mokykla įkurta Panevėžio pedagoginė muzikos mokykla, kuriai 1973 m. suteiktas Jono Švedo vardas. Muzikos mokyklos tradicijas perėmė ir veiklą tęsė Muzikos skyrius.

Nuo 1991 m. mokykla, išlaikydama aukštesniosios statusą, kelis kartus buvo reorganizuojama ir keitė pavadinimą (1991 m. – Aukštesnioji muzikos mokykla, 1993 m. – Panevėžio konservatorija); nuo 2004 m. dar kartą reorganizuota išdalijimo būdu į Panevėžio kolegiją ir Panevėžio konservatoriją.

1993 m. prie konservatorijos įkurta iš studijos išaugusi mokykla (Panevėžio konservatorijos pagrindinė muzikos mokykla), kurioje vaikai nuo pirmos klasės mokėsi pagal bendrojo lavinimo ir muzikinio ugdymo programas. 2005 m. šiai mokyklai suteiktas Vytauto Mikalausko vardas (Panevėžio V.Mikalausko pagrindinė mokykla).

2006 m. birželio 30 d. Panevėžio apskrities viršininko įsakymu Nr. V-169 abi mokymo įstaigos sujungtos ir įsteigta Panevėžio Vytauto Mikalausko menų mokykla, kuri tęsia bendrąjį vidurinį ir muzikinį ugdymą 1 – 12 klasėse. 2006 m. pradėtas dailės ugdymas nuo pirmos klasės.

2014 m. mokykla įgavo gimnazijos statusą ir pakeitė pavadinimą į Panevėžio Vytauto Mikalausko menų gimnazija.

## Struktūra
* Bendrosios muzikos teorijos skyrius;
* Fortepijono skyrius;
* Bendrojo fortepijono skyrius;
* Styginių instrumentų skyrius;
* Pučiamųjų ir mušamųjų instrumentų skyrius;
* Liaudies instrumentų ir akordeono skyrius;
* Dainavimo skyrius;
* Choro dirigavimo skyrius;
* Dailės skyrius;
* Pradinių klasių mokytojų skyrius;
* Gamtamokslinių ir tiksliųjų dalykų skyrius;
* Humanitarinių dalykų skyrius.

## Direktoriai

Mykolas Karka – muzikos mokyklos įkūrėjas 1944 – 1949 m.

Antanas Belazaras – 1949 – 1950; 1964 – 1969 m.

Justas Armalis – 1951 – 1961 m.

Vytautas Mikalauskas – 1961–1964 m.

Albertas Valančius – 1969–1993 m.

Donatas Kazimieras Baltrūnas – 1993–2006 m.

Emilija Kriščiūnaitė – nuo 2006 m.

## Žymūs mokiniai
* Radži Aleksandrovičius
* Vaida Genytė
* Dainius Puišys

## Nuorodos
* Mokyklos tinklalapis
Panevėžio Aušros progimnazija

**Panevėžio „Aušros“ progimnazija** – dieninė, savarankiško mokymosi bendrojo lavinimo mokykla Panevėžyje, Vienybės a. 38, vykdanti pradinio, pagrindinio ir papildomo ugdymo programas. Įstaigos kodas 190420574.

## Istorija

Panevėžio 4-oji vidurinė mokykla atidaryta 1966 m. Nuo 2003 m. „Aušros“ vidurinė mokykla. 2008 m. rugsėjo 1 d. prijungta Panevėžio Gabijos pagrindinė mokykla. 2011 m. mokykla tapo pagrindine, 2015 m. – progimnazija.

## Direktoriai
* Giedrė Gruzdienė

## Nuorodos

* Mokyklos svetainė
Neretva

**Neretva** () − upė Bosnijoje ir Hercegovinoje ir Kroatijoje. Įteka į Adrijos jūrą.

Upės ilgis 225 km; iš kurių 203 km ji teka Bosnijoje ir Hercegovinoje, o likusius 22 km − Kroatijoje.

Neretva prasideda Dinarų kalnyno Zelengoros masyvo šlaituose ir teka kanjono pavidalo slėniu; nuo Mostaro miesto slėnys paplatėja.

Prie Neretvos upės yra Jablanicos hidrotechninis mazgas.

Didžiausi upės intakai:
* Dešinieji:
** Rakitnica (*Rakitnica*)
** Rama (*Rama*)
** Trebižatas (*Trebižat*)
* Kairieji:
** Buna (*Buna*)
** Bregava (*Bregava*)

Didžiausi miestai prie Neretvos:
* Bosnijoje ir Hercegovinoje:
** Konicas (*Konjic*)
** Jablanica (*Jablanica*)
** Mostaras (*Mostar*)
** Čaplina (*Čapljina*)
* Kroatijoje:
** Metkovičius (*Metković*)
** Pločė (*Ploče*)

## Nuorodos
*
Panevėžio Ąžuolo progimnazija

**Panevėžio „Ąžuolo“ progimnazija** – dieninė, savarankiško mokymosi bendrojo lavinimo mokykla Panevėžyje, Žvaigždžių g. 26, vykdanti pradinio, pagrindinio ir papildomo ugdymo programas. Įstaigos kodas 190423727.

## Istorija
Mokyklos statybos darbai pradėti 1986 m. vasarą pagal 1975 m. respublikiniame MSPI parengtą tipinį projektą Nr. 7367. Mokyklos darbo pradžia 1987 m. rugsėjo 1 d. Tada vadinosi Panevėžio 17-oji vidurinė mokykla.

1989 m. pradėtos formuoti sustiprinto chorinio dainavimo klasės. Panevėžio miesto tarybos 2001 m. vasario 15 d. sprendimu Nr. 15-18 mokykla pavadinta „Ąžuolo“ vidurine mokykla. Nuo 2009 m. rugsėjo 1 d. „Ąžuolo“ vidurinė mokykla pertvarkoma į „Ąžuolo“ pagrindinę mokyklą. 2015 m. rugsėjo 1 d. pagrindinė mokykla pertvarkyta į progimnaziją. Progimnazija dalyvauja TŪM programoje.  2024 m. vasaros metu pradėti remonto darbai - bus įrengtos gamtos mokslų laboratorijos – fizikos, biologijos, chemijos, taip pat ir novatoriškos STEAM erdvės.

## Pavadinimų kaita

## Direktoriai
* 1986 m. Rimantas Maldūnas
* 1992 m. Gintaras Jurgėlas
* 1993 m. Genovaitė Žilytė
* 1999 m. Remigijus Glinskis

## Išnašos

## Nuorodos
* Mokyklos svetainė
Andrejs Perepļotkins

**Andrejs Perepļotkins** (, , g. 1984 m. gruodžio 27 d. Charkovas, Ukraina) – Latvijos futbolininkas.

## Karjera
Perepliotkinas gimė Ukrainoje, turėjo dvigubą Rusijos-Ukrainos pilietybę. Paauglystėje žaidė Anglijos Southampton F.C. jaunių komandoje. 2004 m. Andrejus Perepliotkinas perėjo į Rygos „Skonto“ komandą. 2007 m. kovo 8 d. Perepliotkinui buvo suteikta Latvijos pilietybė, iš karto po to jis buvo pakviestas į Latvijos rinktinės treniruočių stovyklą. Tų pačių metų kovo 28 d. jis debiutavo rinktinėje rungtynėse prieš Lichtenšteiną.

## Pasiekimai
* Latvijos ''Virsliga'' čempionas (2004 m.)

## Išnašos

## Nuorodos
*